Publication: Magyar Közlöny
Issue: MK-2002-65 (Year: 2002, Number: 65)
Era: 1990-2004
Section: a 122/2002. (V. 15.) Korm. rendelethez
Paragraph Index: 256

1. A képzési cél Olyan pedagógusok képzése, akik elsajátítják a Nemzeti Alaptantervben, az erre épülõ kerettantervekben és a helyi tantervekben szereplõ etika, ember- és társadalomismeret tárgyak oktatásához nélkülözhetetlen lélektani, kultúrantropológiai, kommunikációs, szociálpszichológiai, szociológiai, politológiai, állam- és jogtudományi, közgazdasági, ökológiai, vallástudományi, tudománytani, filozófiai, etikai ismereteket. A végzettek képessé válnak a társas kapcsolatokban szükséges normák, készségek, a toleráns, törvénytisztelõ magatartás, a kulturált vitakészség, az egyén szabad választáson alapuló világszemléletének és erkölcsi értékrendjének, valamint az ember—környezet viszony reális érzékelésének kialakítására. Képesek hozzásegíteni a tanulókat az önmagukhoz, a társakhoz, a társadalomhoz és a természethez való tudatos viszonyuláshoz; az értékközvetítés, a személyiségfejlesztés és az erkölcsi nevelés területén értelmezni és kezelni tudják a felvállalható érté- 2002/65. szám kek befogadásával kapcsolatos problémákat; alkalmasak a modern társadalmi lét technikáinak, állampolgári és civil készségeinek — elsõsorban a demokrácia stabil mûködéséhez és a civil társadalom kiépüléséhez és megszilárdulásához szükséges jártasságok — fejlesztésére; olyan értékeket képviselnek, amelyek Magyarország Európához való tartozását erõsítik, és személyes példájukkal is segítik a fiatalok felkészülését az Európai Uniós csatlakozásra. A szak — elsõ alapképzésben — csak kétszakos képzés keretében végezhetõ. A szak — fenti célok által meghatározott — jellege megköveteli a tanári képesítés megszerzését.

Source: https://magyarkozlony.hu/hivatalos-lapok/2bb054f97d9c07b968be0c936d6d392720ab317b/dokumentumok/8a193ec8fea9443d38f38e281e119a864422ca97/letoltes